MUNICIPIUL SATU MARE

CABINET PRIMAR

Nr. 31549/15.05.2025

 Kereskényi Gábor, Primar al Municipiului Satu Mare,

 În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, darea în folosință gratuită către Agenția Națională Pentru Mediu și Arii Protejate, a unor terenuri situate în municipiul Satu Mare,, în susținerea căruia formulez prezentul,

**REFERAT DE APROBARE**

  Agenția Națională Pentru Mediu și Arii Protejate prin adresa nr.5332/08.05.2025 înregistrată la Primăria Municipiului Satu Mare sub nr.29422/08.05.2025 solicită corectarea Hotărârii Consiliului Local Satu Marenr. 111/24.04.2025 în sensul că pe terenurile transmise în folosință gratuită se vor amplasa 3 stații automate de monitorizare a zgomotului ambiant și o stație de monitorizare a radioactivității mediului ce se vor realiza în cadrul investiției realizată prin proiectul ,,Echipamente de monitorizare a calității aerului, radioactivității și zgomotului pentru Agenția Națională pentru Protecția Mediului ,, finanțat prin PNRR.

 Având în vedere faptul că Agenția Națională Pentru Mediu și Arii Protejate este o instituție publică, aflată în subordinea Ministerului Mediului, Apelor și Pădurilor cu competențe în implementarea politicilor și legislației din domeniul protecției mediului și raportat și la domeniul de competență a consiliului local care potrivit Codului administrativ hotărăște darea în folosință gratuită a bunurilor proprietatea publică și privată a municipiului, propun spre analiza şi aprobarea Consiliului Local prezentul proiect de hotărâre.

  **Inițiator PROIECT,**

 **PRIMAR**

 **Kereskényi Gábor**

Faur Mihaela/2ex